Κουπόνι στοιχήματος (21/09): Δύο ματς στην Πρέμιερ και ένα στο Καμπιονάτο | insidebet.gr\nΚουπόνι στοιχήματος (21/09): Δύο ματς στην Πρέμιερ και ένα στο Καμπιονάτο\nEDITORIAL 21 Σεπτεμβρίου 2020 insidebet\neditorial135 featured672 top645 κουπόνι213 ΟΠΑΠ18 Πάμε στοίχημα140 στοίχημα339\nΣτις μικρότερες, κυρίως, κατηγορίες στρέφεται το ενδιαφέρον στο σημερινό (21/09) κουπόνι του Πάμε Στοίχημα ΟΠΑΠ. Βέβαια, δράση υπάρχει και στην Πρέμιερ Λιγκ, αλλά και...\nΣτις μικρότερες, κυρίως, κατηγορίες στρέφεται το ενδιαφέρον στο σημερινό (21/09) κουπόνι του Πάμε Στοίχημα ΟΠΑΠ. Βέβαια, δράση υπάρχει και στην Πρέμιερ Λιγκ, αλλά και στο Καμπιονάτο.\nΗ νέα εβδομάδα ξεκινά με ενδιαφέρουσες αναμετρήσεις από πολύ νωρίς. Κι αυτό διότι στην Κίνα από τις 10:30 έχουμε το παιχνίδι της πρωταθλήτριας Εβεγκράντε με τη Χενάν, για τη δωδέκατη αγωνιστική του πρωταθλήματος. Αργότερα ωστόσο υπάρχουν και τα εξής 90λεπτα από την ίδια κατηγορία. Σεντζέν – Σαντόνγκ Λουνένγκ (13:00), Σανγκάι Σενούα – Γιανγκσού Σαϊντί (14:35) και Γκουαντζού – Νταλιάν (15:00).\nΤο πρόγραμμα της ημέρας συνεχίζεται με οκτώ αναμετρήσεις της δεύτερης λίγκας στη Νορβηγία με ώρα έναρξης των αγώνων στις 18:00, 19:00 το απόγευμα και ένα στις 21:00. Στις 20:00 θα διεξαχθούν στο σύνολο επτά αναμετρήσεις για την Αλσβένσκαν και τη Σουπερετάν της Σουηδίας με αρκετό στοιχηματικό ενδιαφέρον.\nΒέβαια, εκτός από αυτά δράση υπάρχει και στα μεγάλα πρωταθλήματα όπως της Αγγλίας και της Ιταλίας. Κάνοντας αρχή από το Νησί, εκεί θα πραγματοποιηθούν δύο παιχνίδια για τη δεύτερη «στροφή». Το πρώτο χρονικά είναι το Αστον Βίλα – Σέφιλντ Γιουνάιτεντ στις 20:00, ενώ στις 22:00 η Γουλβς θα υποδεχθεί τη Μάντσεστερ Σίτι.\nΣτη γειτονική χώρα η ανεβασμένη Μίλαν θα φιλοξενήσει την Μπολόνια στην πρεμιέρα των δύο ομάδων στο πρωτάθλημα. Τέλος, αξίζει να αναφερθεί πως επιλογές για ποντάρισμα υπάρχουν στο Βέλγιο, στην Τουρκία, στη Γερμανία, στην Ολλανδία, στην Πολωνία, στη Τσεχία, στη Ρουμανία, στη Ρωσία, αλλά και στο Μεξικό.


Δεν χρειαζόταν κάτι παραπάνω, απλά αυτά τα δύο\nΈτσι απλά η Βρετανίδα τραγουδίστρια Rita Ora, βγήκε στην παραλία, φωτογραφήθηκε φορώντας μόνο το διχτυωτό της φόρεμα…και ένα στpivγκ και απο εκείνη την ώρα όλοι στο instagram ψάχνουν να δουν απο που έχει ξεκινήσει το γκρέμισμα!\nΕκθαμβωτική για ακόμα μια φορά, η 31χρονη τραγουδίστρια δημοσίευσε στιγμιότυπα από τις διακοπές που κάνει συνδυάζοντας βέβαια και δουλειά στον προσωπικό της λογαριασμό στο Instagram.\nΈτσι εκτός απο ξέγνοιαστες στιγμές στις παραλίες της Αυστραλίας, η Ρίτα Όρα κάνει και φωτογραφίσεις που έχουν προκαλέσει πανζουρλισμό αφού για μια ακόμα φορά η τραγουδίστρια μας δείχνει τις εντυπωσιακές ζουμερές καμπύλες της.\nΔεν είναι η πρώτη φορά που η Rita Ora ξετρέλανε τους 16 εκατομμύρια followers της, αφού ο λογαριασμός της είναι πραγματικά γεμάτος απο τέτοιες φωτογραφίες.\nΒέβαια αυτές που θα δείτε δεν είναι ότι και ότι φωτογραφίες, αλλά είναι πραγματικά πολύ προκλητικές και γεμάτες αισθnσιασμo, αφού εκείνη είναι απο τις λίγες που μπορεί να το κάνει με ευκολία.\nΑπολαύστε την και εσείς, έτσι όπως δεν την έχετε ξαναδεί.\nRelated Topics:InstagramRita OraΑυστραλίαΡίτα Όρατραγουδίστριαφωτογραφία


Παραβατικότητα και Παραπλάνηση των Εξουσιοδοτημένων Αντιπροσώπων στην Είσπραξη Πνευματικών Δικαιωμάτων | Περιοδικό CABARE - Cafe Bar Restaurant Magazine\nΘΕΜΑ: “ΠΑΡΑΒΑΤΙΚΟΤΗΤΑ ΚΑΙ ΠΑΡΑΠΛΑΝΗΣΗ ΤΩΝ ΕΞΟΥΣΙΟΔΟΤΗΜΕΝΩΝ ΑΝΤΙΠΡΟΣΩΠΩΝ ΣΤΗΝ ΕΙΣΠΡΑΞΗ ΤΩΝ ΠΝΕΥΜΑΤΙΚΩΝ ΔΙΚΑΙΩΜΑΤΩΝ ΕΙΣ ΒΑΡΟΣ ΤΩΝ ΚΑΤΑΣΤΗΜΑΤΩΝ ΥΓΙΕΙΟΝΟΜΙΚΟΥ ΕΝΔΙΑΦΕΡΟΝΤΟΣ”.\nΔυστυχώς τους τελευταίους μήνες έχει εκτραχυνθεί και μάλιστα σε στάδιο ασυδοσίας, ο τρόπος που εισπράττονται τα πνευματικά δικαιώματα από τους αντιπροσώπους της Ε.Υ.Ε.Δ – ΑΥΤΟΔΙΑΧΕΙΡΗΣΗ – GEA εις βάρος των καταστημάτων μας. Ειδικά παρατηρείται τελευταία από την Ε.Υ.Ε.Δ, ενέργειες μη σύννομες και για τις οποίες θα ενημερωθεί το Υπουργείο Πολιτισμού μετά από συντονισμένες ενέργειες από 27 φορείς (Σωματεία –Ενώσεις – Ομοσπονδίες) που αντιπροσωπεύουν δεκάδες χιλιάδες καταστήματα υγειονομικού ενδιαφέροντος.\nΠαραπλανούν τους συναδέλφους κατά τη διάρκεια της ενημέρωσης, λέγοντάς τους ότι αν πληρώσουν την Ε.Υ.Ε.Δ δεν θα πληρώσουν κανέναν άλλο.\nΠαρουσιάζονται με κάρτα του Υπουργείου Πολιτισμού και πολλάκις άμεσα ή έμμεσα φέρονται ως υπάλληλοί του. Γνωρίζουν όμως πολύ καλά ότι έχουν την υποχρέωση να ενημερώνουν τον συνάδελφο ότι τους έχει ανατεθεί η είσπραξη των πνευματικών δικαιωμάτων προς τους δικαιούχους.\nΣτα ίδια καταστήματα η αμοιβή που είχε ζητηθεί πριν 5 ή 6 μήνες ήταν εξοντωτική και ως εκ θαύματος μειώνεται τελευταία έως 70%.\nΠροκλητικότατη – Απίστευτη – Εκβιαστική η τοποθέτηση αντιπροσώπου της Ε.Υ.Ε.Δ σε συνάδελφο στη Μακεδονία (που παρουσιάζονται και τα περισσότερα προβλήματα), ότι αν δεν πληρώσει θα το βεβαιώσει στην εφορία.\nΣυχνό φαινόμενο η τοποθέτησή τους ότι έχουν το δικαίωμα ελέγχου εξακρίβωσης της μουσικής που χρησιμοποιείται στο κατάστημα.\nΑπίστευτο το γεγονός και όμως πραγματικό ότι αντιπρόσωπος της Ε.Υ.Ε.Δ παρουσιάστηκε να πληρωθεί από συνάδελφο στην περιοχή της Αττικής, που η κάρτα του είχε λήξει μήνες πριν. Όλα τα παραπάνω υπάρχουν σε καταθέσεις συναδέλφων.\nΣΥΝΑΔΕΛΦΟΙ – ΠΡΟΣΟΧΗ\nΟυδείς από τους αντιπροσώπους που μας επισκέπτονται και μας ενημερώνουν έχουν δικαίωμα ελέγχου. Απλά είναι ιδιώτες εξουσιοδοτημένοι να εισπράττουν τα πνευματικά δικαιώματα των δικαιούχων.\nΑν αντιπρόσωπος παρουσιάζεται ως ελεγκτικό όργανο και άμεσα ή έμμεσα σας απειλεί ΑΜΕΣΩΣ τηλεφωνείστε στο δικηγόρο σας ή στην αστυνομία ή επικοινωνήστε μαζί μας. Το άρθρο του ποινικού κώδικα 175 επιφέρει βαριές ποινές περί αντιποίηση αρχής.\nΔεχόμαστε πάντα με ευγένεια τους αντιπροσώπους, για λίγα λεπτά μας ενημερώνουν και πολύ ευγενικά τους ζητάμε να υποχωρήσουν.\nΣε καμία περίπτωση δεν προσκομίζουμε και ούτε ποτέ υπογράφουμε έγγραφα που τυχόν θα μας ζητήσουν.\nΟ νόμος 4481/2017 στο άρθρο 23 παρ.1 είναι σαφέστατος και μας δίνει το δικαίωμα να ζητάμε ενημέρωση από τον αντιπρόσωπο, ποια κριτήρια χρησιμοποιήθηκαν για τον καθορισμό της χρέωσης αμοιβής.\nΓια ενέργειες ελέγχου στο κατάστημά μας για να διαπιστώνεται αν οι πράξεις μας γύρω από τη μουσική, προσβάλλουν τα δικαιώματα των δικαιούχων, είναι δυνατόν να γίνει από τον αντιπρόσωπο ΜΟΝΟ με σύμπραξη δημόσιας αρχής.\nΤο Υπουργείο Πολιτισμού και συγκεκριμένα το αρμόδιο τμήμα Ο.Π.Ι το Νοέμβριο του 2018 με Αρ.Πρωτ. 35610 ανακοινώνει επακριβώς: Προκειμένου μια επιχείρηση να χρησιμοποιεί και να εκτελεί νομίμως εκπροσωπούμενο ρεπερτόριο – δηλαδή, μουσικά έργα οι δικαιούχοι των οποίων (συνθέτες και στιχουργοί) εκπροσωπούνται από τους ανωτέρω φορείς, θα πρέπει να προμηθευτεί την έγγραφη άδεια δημόσιας εκτέλεσης μουσικής από την Ε.Υ.Ε.Δ και την ΑΥΤΟΔΙΑΧΕΙΡΗΣΗ και να καταβάλλει τις προβλεπόμενες, κατά τα ισχύοντα αμοιβολόγιά του, αμοιβές για την χρήση έργων.\nΤο ΠΑΝ.Σ.Ε.Κ.Τ.Ε (Πανελλήνιο Σωματείο Εστιατορίων – Καφετεριών – Τουριστικών Επιχειρήσεων και συναφών Επαγγελμάτων Ελλάδας) γνωστοποιεί και ενημερώνει ότι για κάθε πρόβλημα από οπουδήποτε και αν προέρχεται θα είμαστε συμπαραστάτες με πλήρη υποστήριξη προς όλους τους συναδέλφους. Στην ιστοσελίδα μας έχει αναρτηθεί το καταστατικό – οι πράξεις ίδρυσής του και οι πιστοποιημένες υπηρεσίες έως το Μάιο του 2021. Ευνόητο είναι ότι το ανωτέρο σχόλιο αποβλέπει να απαντήσει στα διάφορα κακόβουλα σχόλια.\nνομοθεσία, ΠΑΝΕΛΛΗΝΙΟ ΣΩΜΑΤΕΙΟ ΕΣΤΙΑΤΟΡΙΩΝ - ΚΑΦΕΤΕΡΙΩΝ ΤΟΥΡΙΣΤΙΚΩΝ ΕΠΙΧΕΙΡΗΣΕΩΝ ΚΑΙ ΣΥΝΑΦΩΝ ΕΠΑΓΓΕΛΜΑΤΩΝ ΕΛΛΑΔΑΣ, πανσεκτε, ΠΝΕΥΜΑΤΙΚΑ ΔΙΚΑΙΩΜΑΤΑ, φορολογία\n« Peaky Blinders: Ποτά με έμπνευση


Γραμμένος: «VAR από το ξεκίνημα της νέας περιόδου - Το ελληνικό ποδόσφαιρο πρέπει να αλλάξει ρότα» - Ποδόσφαιρο - Ελλάδα | sport-fm.gr: ΣΠΟΡ FM 94.6\nΔευτέρα, 22 Ιουλίου 2019, 00:13\nΓια όλα όσα απασχολούν το ελληνικό ποδόσφαιρο μίλησε σε συνέντευξή του ο Βαγγέλης Γραμμένος.\nΤελευταία ενημέρωση 21/01/2019, 08:42\nΓια την επιτήρηση της FIFA και της UEFA: «Γιατί βρέθηκε ελληνικό ποδόσφαιρο υπό επιτήρηση; Προφανώς κάτι δεν πήγαινε καλά. Καλώς ήρθαν για να αλλάξουν κάποια πράγματα. Είναι εδώ και πρέπει να αποδείξουμε ότι θα κάνουμε αυτό που πρέπει. Αλάθητος κριτής για μένα και τους συναδέλφους μου στην ΕΠΟ είναι η ελληνική κοινωνία. Ο μικρόκοσμος του ποδοσφαίρου ναι έχει λόγο, αλλά στο τέλος θα κριθούμε από την ελληνική κοινωνία».\nΓια πιέσεις από τις ΠΑΕ: «Δεν θα έλεγα ότι δέχομαι πιέσεις από ΠΑΕ. Πρέπει να καταλάβουν όλοι ότι το ελληνικό ποδόσφαιρο πρέπει να αλλάξει ρότα, φιλοσοφία. Δεν μου αρέσει που κάθε Σαββατοκύριακο ασχολούμαστε με το διαιτητή, και τον βοηθό, έναν συντελεστή του ποδοσφαίρου. Είναι μία παθογένεια να ασχολούνται όλοι με τους διαιτητές. δεν είμαι της άποψης ότι όλα πρέπει να κινούνται γύρω από τη διαιτησία. Πρέπει να σταματήσει αυτό. να καταλάβουν όλοι ότι το ποδόσφαιρο βραχυπρόθεσμα μπορεί να βγει ωφελημένο αν σταματήσουμε επιτέλους να μιλάμε για τη διαιτησία».\nΓια τις δυσφημιστικές δηλώσεις των παραγόντων: «Μας απασχόλησε και πέρσι αυτό το φαινόμενο. Έκανα λάθος, και αυτό το λάθος το χρεώνομαι που πέρσι επέλεξα ανάμεσα στην καταστολή άμα τη εμφανίση του φαινομένου και από την άλλη της προσπάθειας για διάλογο και μέσω αυτών της προσπάθειας για εξεύρεση λύση. Το έκανα, δεν έφερε αποτέλεσμα. Φέτος αποφασίσαμε να εφαρμόσουμε την μέθοδο της καταστολής. Και έχει γίνει. Δεν είμαι υπέρ της καταστολής. Με το ξεκίνημα των πρωταθλημάτων, οι δηλώσεις που έχουν δυσμενείς κρίσεις, η ΕΠΟ τις στέλνει στα αρμόδια δικαστικά όργανα, σε τακτικούς δικαστές και εισαγγελείς και αυτοί κρίνουν αν δυσφημούν το ελληνικό ποδόσφαιρο. Μιλάμε όμως για δυσμενή κρίση, απαξίωση, όχι για τα μίντια που μπορεί καθημερινά κάποιος να λέει ότι θέλει. Αν κάποιος κάνει δηλώσεις και δεν περιέχει αυτό το αντικειμενικό στοιχείο, τότε δεν παραπέμπεται.».\nΓια ξένους διαιτητές και ξένο αρχιδιαιτητή: «Μετά το κόψιμο των διαιτητών που προκάλεσαν, και μάλιστα με προκλητικό τρόπο τον κόσμο, πρέπει να παράξεις διαιτητές. Έφερες στην διαιτησία καινούργια πρόσωπα. Δεν είναι εύκολο να το διαχειριστείς. Πιστεύω στους Έλληνες διαιτητές, αυτή η μεταβατική περίοδος όμως, πρέπει να έχουμε ξένους διαιτητές, όχι γιατί είναι καλύτεροι. Η ατμόσφαιρα όμως στο γήπεδο; Οι παράγοντες έχουν τον Έλληνα διαιτητή καθημερινά στο στόχαστρο, όχι όμως και τον ξένο. Παρά την εμπιστοσύνη που έχουμε στους Έλληνες διαιτητές, πρέπει η φετινή χρονιά να τελειώσει και με ξένους διαιτητές στα σημαντικά παιχνίδια».\nΓια ξένους διαιτητές και σε άλλα παιχνίδια: «Ο Μέλο Περέιρα θα κρίνει αν υπάρχει ανάγκη για ξένους και σε άλλα παιχνίδια εκτός από τα παιχνίδια ανάμεσα στους μεγάλους και το «κλάσικο» της Θεσσαλονίκης που συμφωνήθηκε στο ξεκίνημα της περιόδου. Είναι στην απόλυτη ευχέρεια του. Αν κριθεί ότι υπάρχει ανάγκη, ναι θα γίνει»..\nΓια την ανανέωση του συμβολαίου του Μέλο Περέιρα που λήγει το καλοκαίρι: «Δεν έχω συζητήσει μαζί του. Πιστεύω ότι πρέπει να συνεχίσει. Αυτό θα εξαρτηθεί από τον ίδιο».\nΓια την αξιολόγηση Χέρμπερτ Χούμπελ τον Απρίλιο: «Είμαι αισιόδοξος. Έχουν εγκριθεί από την Εκτελεστική Επιτροπή της ΕΠΟ τα πέντε από τα έξι σημεία της Σαμούρα (γεν. γραμματέας της FIFA). Απομένει η στρατηγική της ΕΠΟ η οποία θα περάσει και αυτή. Αρχιζει και υλοποιείται λοιπόν, το σχέδιο. Όλο αυτό το κομμάτι θα φέρει ηρεμία στο ποδόσφαιρο και είμαι αισιόδοξος ότι κάποια στιγμή θα μας "εγκαταλείψει" η Επιτροπή Παρακολούθησης».\nΓια πόσο ακόμα θα υπάρχει η Επιτροπή Παρακολούθησης στην ΕΠΟ: «Υπάρχει εξαιρετική συνεργασία. Δεν έρχεται ένας μπαμπούλας να σε δέρνει κάθε μέσα, έρχεται να σε συμβουλεύσει, να δώσει την τεχνογνωσία του, να βοηθήσει. Η διαδικασία αυτή είναι προς όφελος της ΕΠΟ. Αυτή η ιστορία νομίζω ότι θα βοηθήσει το ελληνικό ποδόσφαιρο να μπει σε άλλη ρότα, φιλοσοφία. Είναι ανάγκη αυτό, είναι μονόδρομος».\nΓια τη Super League: «Θα πρέπει να αλλάξουμε νοοτροπία όλοι, κι εμείς ως ΕΠΟ και η Λίγκα, στη βία, στην οργάνωση των πρωταθλημάτων. Θα πρέπει να σκύψει κάποια στιγμή η Λίγκα πάνω από τα προβλήματα της. Τα περισσότερα προβλήματα είναι του επαγγελματικού ποδοσφαίρου άρα αυτός που πρέπει να τα δει με διαφορετικό μάτι είναι η Λϊγκα. Δεν έχω πρόβλημα να συζητήσω μαζί τους. Πρέπει να βρεθεί η κοινή συνισταμένη».\nΓια την αναδιάρθρωση των πρωταθλημάτων: «Πέρασε από κάποια δοκιμασία, αδικαιολόγητα κατά τη γνώμη μου. Κρίθηκε από τους δικαστές. Όταν έχεις διαφωνία ανάμεσα σε δύο Λίγκες, η μαμά ΕΠΟ θα δώσει τη λύση και αυτό έκανε (αναφέρεται στο μπαράζ), είτε αρέσει σε κάποιους, είτε όχι. Έχω καλές σχέσεις με τους κύριους Γκαγκάτση και Μπαταγιάννη».\nΓια τις σχέσεις της ΕΠΟ με την Πολιτεία: «Δεν γίνεται οι Εθνικές Ομοσπονδίες, όχι μόνο η ΕΠΟ, να μην συνεργάζονται με την Πολιτεία. Στο ποδόσφαιρο υπάρχει το αυτοδιοίκητο, με τους δικούς του κανόνες που επιβάλει η FIFA. Στη βία όμως, δεν μπορείς να μην συνεργαστείς με την πολιτεία. Τι θα κάνεις; Τι είσαι το Βατικανό; Προφανώς δεν είσαι. Είσαι μία Ομοσπονδία που υπακούει στους κανόνες της Παγκόσμιας Ομοσπονδίας, υπάρχουν οι διαχωριστικές γραμμές, το ζήτημα είναι αν τις παραβιάζεις είτε εσύ, είτε η Πολιτεία. Μπορείς να οργανώσεις από μόνος σου την καταπολέμηση της βίας; Δεν μπορείς. Δεν μπορείς χωρίς την αρωγή της Πολιτείας να αντιμετωπίσεις τα χειραγωγημένα. Έχουμε κάνει συζητήσεις, έχουμε χαράξει δρόμους και θα αρχίσουν να υλοποιούνται. Η συνεργασία και η σχέση με Πολιτεία, τη συντεταγμένη Πολιτεία, είναι εξαιρετική. Όχι με τις κυβερνήσεις όμως, το κράτος δικαίου να βρίσκεται δίπλα σου, αυτό με ενδιαφέρει.Κι εσύ να είσαι σε ένα συνταγματικό πλαίσιο χωρίς να ξεφεύγεις και να κάνεις αυτά που κάποιοι στο παρελθόν επικαλούνταν».\nΓια το αν δέχτηκε πιέσεις για να παραιτηθεί: «Πιέσεις δεν δέχθηκα, ήρθα σε δύσκολη θέση γιατί έβλεπα ότι ένα ποδόσφαιρο που πήγαινε καλά, ξαφνικά πυροδοτήθηκε και δεν μπορούσες να κοιμηθείς το βράδυ. θα ήμουν ανεγκέφαλος και ανόητος αν δεν με απασχολούσε αυτό το ζήτημα. Δεν έκανα ποτέ δήλωση ότι σκέφτηκα να παραιτηθώ. Ούτε το σκέφτηκα. Αντιλαμβάνομαι τη σφοδρή επιθυμία κάποιων να παραιτηθώ. δεν παρακάλεσα κανέναν για να βρεθώ εδώ που βρίσκομαι, άλλοι με πρότειναν και κυρίως οι ΕΠΣ. Όταν βρίσκεσαι σε τέτοιες δύσκολες θέσεις πρέπει να έχεις την αυτοκυριαρχία, να είσαι ψύχραιμος για να δεις την επόμενη μέρα. Δεν ξέρω αν τα κατάφερα, όμως ζήτημα παραίτησης μου δεν πέρασε ποτέ από το μυαλό μου».\nΓια την απειλητική επιστολή που είχε δεχθεί: «Δεν υπήρξε καμία εξέλιξη και δεν νομίζω ότι δεν θα υπάρξει κιόλας. Είναι από τις περιπτώσεις που είναι πολύ δύσκολο για την Ελληνική Αστυνομία να την εξιχνιάσει».\nΓια τους τακτικούς δικαστές: «Πριν από 10-12 χρόνια είχα φέρει σε μία ΓΣ της ΕΠΟ να υπάρχουν τακτικοί δικαστές στα δικαιοδοτικά όργανα του ποδοσφαίρου. Τότε δεν είχε περάσει. Είμαι ευχαριστημένος που έχουμε τακτικούς δικαστές. Οφείλουμε σεβασμό».\nΓια τις αφαιρέσεις βαθμών: «Πέρσι καταλήξαμε σε κάποια πράγματα, οι διεθνείς ομοσπονδίες, ζήτησαν να παραμείνουν κάποια. Η αναθεώρηση τους άλλωστε, είχε γίνει και με τη συνδρομή τους κατά την ΠΔΕ. Η μία όψη λέει ότι με αφαιρέσεις μπορείς να αλλοιώσεις το πρωτάθλημα. Η άλλη όψη λέει να πας την αφαίρεση από την επόμενη περίοδο. Είναι ένα πρόβλημα οι αφαιρέσεις των βαθμών. Για να κάνεις έναν πειθαρχικό κανονισμό θα πρέπει να στηριχθείς σε αυτό που έχεις, στην παραβατικότητα του ποδοσφαίρου. Αν είναι λάιτ, θα είναι λάιτ και οι κανονισμοί. Τι έχουμε στη χώρα μας, έχουμε υψηλή, χαμηλή, μέτρια παραβατικότητα; Θα ξεκινήσει πάλι μία ομάδα εργασίας για να ασχοληθεί με αυτό το θέμα, γιατί έχει κάποιες αστοχίες και αβλεψίες, θα τα συμμορφώσουμε».\nΓια το VAR: «Φέτος κατηγορηματικά όχι, δεν θα έρθει το VAR στα γήπεδα. Μακάρι να έρθει στον τελικό του Κυπέλλου. Μέσα στον Φλεβάρη θα έχουμε την ανάδειξη του μειοδότη και τις υπογραφές και θα αρχίσει η διαδικασία της προσομοίωσης και η εκπαίδευση των διαιτητών. Από το ξεκίνημα της νέας περιόδου θα μας βρει το VAR. Δεν μπορώ να δεσμευτώ για το Κύπελλο Ελλάδας γιατί ξέρω ποια είναι η διαδικασία. Αν καταφέρουμε, μακάρι. Η εκτίμηση μου είναι ότι δεν μπορούμε να προλάβουμε τον τελικό του Κυπέλλου. Είναι από τους μεγάλους στόχους της Ομοσπονδίας. Σε βάθος πενταετίας θα κοστίσει πάνω από 10 εκατ. ευρώ. Βλέπετε πως συνυπάρχει η Ελληνική Πολιτεία και η ΕΠΟ; Είναι μία πρόοδος το VAR. Θα φέρει αποτελέσματα, δεν θα εξαλείψει, δεν το κάνει σε προηγμένα πρωταθλήματα».\nΓια την Εθνική ομάδα: «Ο Σκίμπε είναι ένας τζέντλεμαν, τον είχαμε εμπιστευτεί, στην πορεία όμως, είδαμε ότι κάτι δεν πήγαινε καλά με την Εθνική. Και το διαπιστώναμε μέρα με τη μέρα. Εκεί οφείλεις να παρέμβεις την κατάλληλη στιγμή. Αν το αφήσεις, ενδεχομένως θα χάσεις το παιχνίδι. Αποφασίσαμε και διακόπηκε η συνεργασία μας μαζί του. Λύσαμε τις διαφορές μας ειρηνικά. Στο τεχνικό επιτελείο έχει λόγο και ο προπονητής. Από τον Βρύζα δεν είχα παράπονα, είναι και χρόνια φίλος μου. Θα πρέπει να δεις αν ταιριάζουν τα χνώτα, ανθρώπων που τους εμπιστεύεσαι κάτι πολύ σπουδαίο, τον καθρέφτη του ελληνικού ποδοσφαίρου… Δεν μπορείς να πας και να πεις, αυτός θα είναι εδώ κι εσύ εδώ όταν δεν θα μπορούν να συνυπάρξουν οι άνθρωπο αυτοί...»\nΓια το πλάνο των Εθνικών ομάδων: «Σαφώς και ισχύει και είναι από τα ζητήματα που δεν παίζονται στα μίντια. Το τμήμα ανάπτυξης της Ομοσπονδίας κάνει σπουδαία δουλειά. Ξεκινάει από από το grassroots, υπάρχει το "πάσα στα θρανία", το "μπάλα παντού", η διασύνδεση του ερασιτεχνικού με το επαγγελματικό ποδόσφαιρο. Το πρόγραμμα Σάντος ήταν καταπληκτικό. Ο στόχος είναι ένας, έχεις ενιαία προπονητική, επανδρώνεις, παράγεις, συνθέτεις για να φτάσεις στη μεγάλη Εθνική ομάδα που είναι ο καθρέφτης σου. Να σας θυμίσω την πορεία που έκανε φέτος η Ελπίδων».\nΓια το τεχνικό τιμ της Εθνικής: «Τους μαθαίνω κάθε μέρα και καλύτερα. Τον Άγγελο τον ξέρω, μάλιστα. Έχουν διάθεση και πάθος με αυτό που κάνουν. Είναι ένα στοιχείο που για μένα μετράει πολύ. Ο Εθνικός προπονητής δεν πρέπει απλά να συγκεντρώνει την Εθνική, πρέπει να έχει καθημερινή ενασχόληση και αυτοί οι δύο το έχουν. Θα κριθούν από μία πορεία που θα έχουν οι Εθνικές ομάδες. Έχω την άποψη ότι θα κάνουν τα πάντα για την πρόκριση στο Euro. Το δείχνουν, τους εμπιστευόμαστε απόλυτα και πιστεύω ότι στο τέλος η προσπάθεια θα στεφθεί με επιτυχία. Οι ποδοσφαιριστές μας είναι καλά παιδιά, και αυτοί που καλούσε ο Σκίμπε και αυτούς που θα καλέσει ο Αναστασιάδης. Το θέμα είναι ο Εθνικός προπονητής τι παίρνει από τους παίκτες. Είχα την άποψη ότι ο προπονητής θα πρέπει να είναι Έλληνας. Πιστεύω στον Άγγελο Αναστασιάδη και ότι θα στεφθεί με επιτυχία η προσπάθεια που θα γίνει».\nΓια το αν αποκαταστάθηκε η ηρεμία με τους διαιτητές; «Νομίζω πως ναι, ήταν εποικοδομητική η συνάντηση. Θέλαμε να εμπεδώσουμε την εμπιστοσύνη μας ότι είμαστε δίπλα τους. Κάντε αυτό που πρέπει. Γράψτε το bulling. Γράψτε το στο φύλλο αγώνα όμως. Το χτύπημα στον Τζήλο είναι χτύπημα στην ελληνική διαιτησία. Η Αστυνομία θα πρέπει να σηκώσει το θέμα. Να μπορεί ο διαιτητής να αισθάνεται ασφαλής. Επιτέλους θα πρέπει να βρεθούν οι άνθρωποι που έκαναν αυτή την αποτρόπαια και καταδικαστέα πράξη και να συλληφθούν».


ΚΑΡΚΙΝΟΣ ΠΑΧΕΟΣ ΕΝΤΕΡΟΥ – ΔΡ. ΑΝΑΣΤΑΣΙΟΣ ΓΡΑΜΜΑΤΟΠΟΥΛΟΣ » ΓΑΣΤΡΕΝΤΕΡΟΛΟΓΟΣ\nΕίναι ο τρίτος σε σειρά συχνότητας μετά τον καρκίνο του μαστού και του προστάτη.\nΕίναι ο δεύτερος καρκίνος σε θανάτους στις ΗΠΑ και στη Δυτ. Ευρώπη.\nΥπολογίζεται ότι 6% του πληθυσμού στις ΗΠΑ θα αναπτύξει στη διάρκεια της ζωής του καρκίνο του παχέος εντέρου.\nΤο 80% προέρχεται από πολύποδες (αδενωματώδεις-λαχνοαδενώδεις-οδοντωτά αδενώματα).\nΤο πλεονέκτημα της νόσου είναι η μακροχρόνια βιολογική ανάπτυξή της και η εξαλλαγή των πολυπόδων σε καρκίνο.\nΔυστυχώς όμως παρατηρείται αύξηση των περιστατικών στις ηλικίες < 50 ετών. Οι ασθενείς που έχουν γεννηθεί την δεκαετία του 90 έχουν διπλάσιο κίνδυνο να εμφανίσουν καρκίνο σε σχέση με εκείνους που γεννήθηκαν την δεκαετία του 50.\nΟ προληπτικός έλεγχος έχει μειώσει τον αριθμό των περιστατικών στην ηλικία >50 ετών.\nΗ κολονοσκόπηση είναι η καλύτερη διαγνωστική μέθοδος για την πρόληψη του καρκίνου του παχέος εντέρου.\nΕίναι η μόνη εξέταση που στον ίδιο χρόνο μπορεί να διαγνώσει και να αφαιρέσει προκαρκινοματώδεις βλάβες (πολύποδες).\nΣτις ΗΠΑ πραγματοποιούνται περίπου 15 εκ. κολονοσκοπήσεις τον χρόνο.\nΗ κολονοσκόπηση είναι απαραίτητη μετά την ηλικία των 50 ετών. Πρέπει να διενεργείται από έμπειρο γαστρεντερολόγο .\nΗ προληπτική κολονοσκόπηση θα πρέπει να συμπεριλάβει και άτομα μικρότερης ηλικίας (5 χρόνια νωρίτερα από την ηλικία πρώτου βαθμού συγγένειας με νόσο καρκίνου του παχέος εντέρου.


Επιστημονικό Όνομα Erwinia carotovora Εμφάνιση Συπτωμάτων σε ΠΡΟΣΒΟΛΗ ΣΤΗ ΡΙΖΑ, ΠΡΟΣΒΟΛΗ ΣΤΟ ΣΤΕΛΕΧΟΣ Πληροφορίες Στην Ελλάδα η ασθένεια μπορεί να προκαλέσει σημαντικές ζημιές λόγω των ευνοϊκών συνθηκών που επικρατούν (υψηλή θερμοκρασία, έντονη άρδευση). ΣυμπτώματαΠροσβάλλονται... Διαβάστε περισσότερα\nΕπιστημονικό Όνομα Lixus scabricollis, L. ascani, L. junciΕμφάνιση Συπτωμάτων σε ΠΡΟΣΒΟΛΗ ΣΤΑ ΦΥΛΛΑ, ΠΡΟΣΒΟΛΗ ΣΤΗ ΡΙΖΑ ΖημιάΟ λίξος προσβάλλει τους μίσχους, τα στελέχη και τα ριζώματα, όπου ορύσσει στοές. Σε σοβαρή... Διαβάστε περισσότερα\nΕπιστημονικό Όνομα Onychiurus spp.Εμφάνιση Συπτωμάτων σε ΠΡΟΣΒΟΛΗ ΣΤΗ ΡΙΖΑ, ΠΡΟΣΒΟΛΗ ΣΤΟ ΦΥΤΑΡΙΟ Πληροφορίες Τα Κολλέμβολα γενικά ζουν επάνω σε νεκρή οργανική ύλη. Ορισμένα είδη όμως, μεταξύ των οποίων κυρίως τα Onychiurus... Διαβάστε περισσότερα\nΕπιστημονικό Όνομα Thrips tabaciΕμφάνιση Συπτωμάτων σε ΠΡΟΣΒΟΛΗ ΣΤΑ ΦΥΛΛΑ, ΠΡΟΣΒΟΛΗ ΣΤΟ ΑΝΘΟΣ, ΠΡΟΣΒΟΛΗ ΣΤΟ ΣΤΕΛΕΧΟΣΠΡΟΣΒΟΛΗ ΣΤΟ ΚΑΡΠΟ Πληροφορίες Το είδος Thrips tabaci είναι κοσμοπολίτικο και πολυφάγο. ΖημιάΤα προσβεβλημένα μέρη παίρνουν ασημί χρώμα. Ο θρίπας... Διαβάστε περισσότερα


Με φειδώ η χρήση αλουμινόχαρτου στο μαγείρεμα καθώς μπορεί να προκαλέσει μακροπρόθεσμα σοβαρά προβλήματα στην υγεία. Τι ορίζει ο ΠΟΥ.\n19:28 - 13/05/2022\nΤελευταία ενημέρωση: 19:30 - 13/05/2022\nΜπορεί το αλουμινόχαρτο να χρησιμοποιείται ευρέως στην κουζίνα, αλλά η χρήση του στη μαγειρική εγκυμονεί κινδύνους για την υγεία, καθώς έρευνα αποκάλυψε ότι υπερβαίνει το όρια που έχει θέσει ο ΠΟΥ.\nΑν ψήνετε ψάρια, ψήνετε λαχανικά ή ετοιμάζετε ένα κομμάτι κρέας για βραδινό, το πιθανότερο είναι ότι θα τυλίξετε το φαγητό σας σε αλουμινόχαρτο. Αυτό που ίσως δεν συνειδητοποιείτε είναι ότι μέρος του αλουμινόχαρτου θα «διαρρεύσει» στο γεύμα σας - και αυτό μπορεί να είναι κακό για την υγεία σας.\nΟι ειδικοί προειδοποιούν πως το μαγείρεμα με αλουμινόχαρτο είναι επιβλαβές για την υγεία και συνδέεται με μια σειρά από προβλήματα.\nΟ Παγκόσμιος Οργανισμός Υγείας ζητά από τους πολίτες να είναι ιδιαίτερα φειδωλοί στη χρήση του αλουμινόχαρτου στην κουζίνα. Κι αυτό γιατί μπορεί να προκαλέσει μακροπρόθεσμα σοβαρά προβλήματα.\nΤι ισχύει για τις κατσαρόλες και τα σκεύη\nΤο αλουμίνιο δεν εμφανίζεται μόνο στο αλουμινόχαρτο: είναι το πιο δημοφιλές υλικό μαγειρικών σκευών που χρησιμοποιείται από ανθρώπους στις αναπτυσσόμενες χώρες. Με αυτό στρώνονται κατσαρόλες και τηγάνια και το συναντάμε σε κάποια κουζινικά σκεύη όπως μεγάλα κουτάλια σερβιρίσματος. Ο χαλκός εκπλήρωνε αυτό το ρόλο, αλλά με την πάροδο του χρόνου αντικαταστάθηκε από αλουμίνιο επειδή είναι φθηνότερο στη μαζική παραγωγή και ευκολότερο στον καθαρισμό.\nΌμως, ενώ το μαγείρεμα του φαγητού σας σε κατσαρόλες ή τηγάνια αλουμινίου δεν είναι κακό, το να το τοποθετήσετε σε αλουμινόχαρτο και να το βάλετε στο φούρνο είναι προβληματικό. Αυτό ισχύει ιδιαίτερα με όξινα ή πικάντικα τρόφιμα που παρασκευάζονται σε υψηλές θερμοκρασίες.\nΠοια τα όρια\nΤο ανθρώπινο σώμα μπορεί να εκκρίνει μικρές ποσότητες αλουμινίου πολύ αποτελεσματικά. Αυτό σημαίνει ότι η ελάχιστη έκθεση στο αλουμίνιο δεν αποτελεί πρόβλημα: ο Παγκόσμιος Οργανισμός Υγείας έχει καθιερώσει μια ασφαλή ημερήσια πρόσληψη 40 mg ανά κιλό σωματικού βάρους ανά ημέρα. Έτσι για ένα άτομο που ζυγίζει 60 κιλά η επιτρεπόμενη πρόσληψη θα ήταν 2400 mg.\nΑλλά οι περισσότεροι άνθρωποι εκτίθενται και καταπίνουν πολύ περισσότερο από αυτή την προτεινόμενη ασφαλή ημερήσια πρόσληψη. Το αλουμίνιο υπάρχει στο καλαμπόκι, το κίτρινο τυρί, το αλάτι, τα βότανα, τα μπαχαρικά και το τσάι.\nΧρησιμοποιείται σε μαγειρικά σκεύη, καθώς και σε φαρμακολογικούς παράγοντες όπως αντιόξινα και αντιιδρωτικά. Το θειικό αλουμίνιο, το οποίο προέρχεται από το αλουμίνιο, χρησιμοποιείται ως πηκτικό κατά τη διαδικασία καθαρισμού του πόσιμου νερού.\nΟι επιστήμονες διερευνούν εάν η υπερβολική έκθεση στο αλουμίνιο μπορεί να αποτελεί απειλή για την ανθρώπινη υγεία. Για παράδειγμα, υψηλές συγκεντρώσεις αλουμινίου έχουν ανιχνευθεί στον εγκεφαλικό ιστό ασθενών με νόσο Αλτσχάιμερ. Οι επιστήμονες εξέτασαν την κοινότητα των ηλικιωμένων με Αλτσχάιμερ και κατέληξαν στο συμπέρασμα ότι πρόκειται για μια σύγχρονη ασθένεια που αναπτύχθηκε από τις αλλοιωμένες συνθήκες ζωής που συνδέονται με την εκβιομηχάνιση της κοινωνίας. Αυτές οι συνθήκες μπορεί να περιλαμβάνουν υψηλά επίπεδα αλουμινίου στην καθημερινή ζωή.\nΤο αλουμίνιο ενέχει και άλλους κινδύνους για την υγεία. Μελέτες έχουν δείξει ότι η υψηλή πρόσληψη αλουμινίου μπορεί να είναι επιβλαβής για ορισμένους ασθενείς με ασθένειες των οστών ή νεφρική δυσλειτουργία. Μειώνει επίσης τον ρυθμό ανάπτυξης των ανθρώπινων εγκεφαλικών κυττάρων.\nΑποφύγετε το αλουμινόχαρτο όταν μαγειρεύετε\nΔεδομένων όλων αυτών των κινδύνων, είναι σημαντικό να προσδιορίσετε τη συγκέντρωση αλουμινίου κατά το μαγείρεμα. Οι κατσαρόλες και τα άλλα μαγειρικά σκεύη τείνουν να οξειδώνονται, παρέχοντας ένα αδρανές στρώμα που εμποδίζει το αλουμίνιο να διαρρεύσει στα τρόφιμα.\nΤο πρόβλημα είναι ότι όταν τρίβετε τις κατσαρόλες μετά το μαγείρεμα, καθώς αυτό το στρώμα φθείρεται και το αλουμίνιο μπορεί να εισχωρήσει στο φαγητό. Αυτό αποφεύγεται εύκολα: όταν παίρνετε νέες κατσαρόλες αλουμινίου, βράζετε νερό σε αυτές αρκετές φορές μέχρι η βάση να γίνει ματ. Αυτό δημιουργεί μια φυσική οξείδωση που αποτρέπει την έκπλυση. Μπορεί να φαίνονται πιο όμορφα όταν είναι καθαρισμένα και γυαλιστερά, αλλά μια ματ βάση είναι καλύτερη για το φαγητό και την υγεία σας.\nΑλλά το να μαγειρεύετε το φαγητό σας σε αλουμινόχαρτο είναι διαφορετική ιστορία. Το αλουμινόχαρτο είναι μίας χρήσης και δεν θα μπορείτε να δημιουργήσετε αυτό το αδρανές στρώμα πριν το χρησιμοποιήσετε. Έρευνα, σύμφωνα με το theconversation, διαπίστωσε ότι η μεταφορά αλουμινίου στα τρόφιμα κατά τη διάρκεια της διαδικασίας μαγειρέματος τροφίμων τυλιγμένων σε αλουμινόχαρτο είναι πάνω από το επιτρεπόμενο όριο που έχει ορίσει ο Παγκόσμιος Οργανισμός Υγείας.\nΕυρωπαϊκή εβδομάδα εξέτασης για τον HIV: «Σπάσε το στίγμα» Candida Auris: Καθησυχάζει ο ΕΟΔΥ για την εμφάνισή του στα νοσοκομεία


Τα 10 καλύτερα ξενοδοχεία κοντά σε: El Ancla - TripAdvisor\nΤα καλύτερα ξενοδοχεία κοντά σε: El Ancla, Πάλμα Ντε Μαγιόρκα\nEl Ancla: Διαβάστε κριτικές\n1.067 από 1.812 καταλύματα ταιριάζουν με τα φίλτρα που έχετε επιλέξει. Απαλοιφή όλων των φίλτρων\nΦίλτροΣε οποιαδήποτε απόσταση από: El Ancla\n0,1 χλμ. από El Ancla\n0,2 χλμ. από El Ancla\n0,3 χλμ. από El Ancla\n0,4 χλμ. από El Ancla\n0,5 χλμ. από El Ancla\n1,0 χλμ. από El Ancla\n0,7 χλμ. από El Ancla\nCalle Pollacra 1 | Ca'n Pastilla, 07610 Can Pastilla, Μαγιόρκα, Ισπανία\n0,8 χλμ. από El Ancla\n0,9 χλμ. από El Ancla\n1,1 χλμ. από El Ancla\n2,0 χλμ. από El Ancla\n1,5 χλμ. από El Ancla\n2,2 χλμ. από El Ancla\n1,7 χλμ. από El Ancla\n2,1 χλμ. από El Ancla\n2,5 χλμ. από El Ancla


Avatonpress: Ομιλία Κ.Γκιουλέκα στη Βουλή για τη Συμφωνία των Πρεσπών\nΠαρασκευή, 25 Ιανουαρίου 2019 9:00 μ.μ.\nΟμιλία Κ.Γκιουλέκα στη Βουλή για τη Συμφωνία των Πρεσπών\nΣΗΜΕΙΑ ΟΜΙΛΙΑΣ Κ.ΓΚΙΟΥΛΕΚΑ ΣΤΗΝ ΒΟΥΛΗ - 24.01.2019\n"Δεν πίστευα ποτέ ότι θα φθάσει η ώρα να προσπαθώ να υπερασπιστώ τα δίκαια της Μακεδονίας μας, όχι σε διεθνή φόρα στο εξωτερικό, όχι σε συζητήσεις με ξένους αξιωματούχους, αλλά μέσα στο ελληνικό Κοινοβούλιο, ενώπιον της εθνικής αντιπροσωπείας.Δεν πίστευα ποτέ ότι θα χρειαζόταν να δώσουμε μάχη για να πείσουμε Έλληνες βουλευτές ότι δεν μπορούν, εν ονόματι του λαού και του έθνους, να χαρίζουν όνομα, ταυτότητα και γλώσσα στους βόρειους γείτονές μας, ανοίγοντας ουσιαστικά τον ασκό του αλυτρωτισμού σε μια ιδιαίτερά ευαίσθητη περιοχή, πάνω από τα βόρεια σύνορά μας και είναι τραγικό το γεγονός ότι όλα αυτά γίνονται κόντρα στην συντριπτική πλειοψηφία του ελληνικού λαού -του εντολοδόχου μας ελληνικού λαού-, γίνονται κόντρα στο σύνολο σχεδόν του πολιτικού κόσμου, που αντιτίθενται στην προωθούμενη συμφωνία.\nΔυστυχώς, όλα έγιναν στο σκοτάδι. Ο Αλέξης Τσίπρας και η κυβέρνηση σας δεν επεδίωξε ποτέ την συναίνεση. Όλες οι διαπραγματεύσεις έγιναν υπό το καθεστώς της μυστικής διπλωματίας.Φθάσαμε στο έσχατο σημείο του πολιτικού ευτελισμού ακόμη και οι πολιτικοί αρχηγοί, οι βουλευτές να ενημερώνονται για την διαπραγμάτευση, όχι από την ελληνική κυβέρνηση, αλλά από τις δηλώσεις του σκοπιανού πρωθυπουργού και του υπουργού εξωτερικών του γειτονικού κρατιδίου.\nΕιλικρινά δεν καταλαβαίνει κανείς πως η Ελλάδα μεταβλήθηκε στο επισπεύδον μέρος για τη συμφωνία. Τα Σκόπια είναι η πλευρά που πραγματικά βιάζεται. Γιατί τα Σκόπια αντιμετωπίζουν σοβαρά ζητήματα εσωτερικής και επιθυμούν διακαώς να ενταχθούν και στο ΝΑΤΟ και στην Ευρωπαϊκή Ένωση. Παρόλ’ αυτά η ελληνική κυβέρνηση συμπεριφερόταν ως να ήταν εκείνη η πλευρά που είχε λόγους να βιάζεται για την επίτευξη της συμφωνίας. Αυτή την εντύπωση δίνει η χώρα μας σήμερα, αυτό το μήνυμα εκπέμπει. Ότι επιδιώκει έναν συμβιβασμό κακό και εθνικά επιζήμιο. Ότι υποκύπτει στις πιέσεις του διεθνούς παράγοντα χωρίς να υπερασπίζεται τα εθνικά συμφέροντά της. Αυτή η εικόνα δεν υπηρετεί ούτε την Ελλάδα ούτε την σταθερότητα στην περιοχή. Σκεφτείτε το μήνυμα που λαμβάνει η Άγκυρα, τα Τίρανα από μια Ελλάδα που φαίνεται αδύναμη, από μια Ελλάδα που φαίνεται να υποκύπτει στις πιέσεις του διεθνούς παράγοντα.\nΚαι θα ήθελα να θυμίσω σε όλους μας ότι για τέτοιου είδους εθνικά ζητήματα δεν είμαστε υπόλογοι μόνο στον ελληνικό λαό αλλά, κυρίως, βρισκόμαστε απέναντι στην Ιστορία. Σε αυτήν θα δώσουμε λόγο, όπως θα δώσουμε λόγο και στους νεκρούς μας, αλλά και στους αγέννητους, τους επερχόμενους για τις πράξεις μας. Είναι πολύ βαρύ το αντίτιμο για λίγους μήνες ακόμη στους υπουργικούς θώκους ή στα βουλευτικά έδρανα.\nΑυτά που σεβάστηκαν οι αιώνες και η Ιστορία, αυτά που κερδήθηκαν και διατηρήθηκαν με πολλές θυσίες, με πολλούς αγώνες, με πολύ αίμα, τα παραδώσατε εν μια νυκτί. Και μεγαλύτερη απόδειξη ότι όλα αυτά είναι ξένα προς τα δικά σας πιστεύω είναι η επιστολή που έστειλε ο υπουργός Παιδείας Κώστας Γαβρόγλου στα σχολεία με τα οποία συνέστηνε να αφαιρέσουν από τη διδακτέα ύλη το κεφάλαιο για τον Μακεδονικό Αγώνα και για τον Παύλο Μελά για να... "ελαφρύνει" η ύλη για τους μαθητές, όπως ισχυρίστηκε.\nΑυτά συμφωνήσατε στις Πρέσπες ανάμεσα στα άλλα. Στο άρθρο 8 παρ. 5 προβλέπετε η σύσταση μιας επιτροπής εμπειρογνωμόνων που θα εξετάσουν τα σχολικά βιβλία, τους χάρτες και θα αναθεωρήσουν ότι κριθεί απαραίτητο ώστε να μην προκαλεί την άλλη πλευρά. Δηλαδή, η Ελλάδα τι θα αναθεωρήσει κυρίες και κύριοι συνάδελφοι; Πως θα ονομάσουμε τον Μακεδονικό Αγώνα; Πως θα αναφερθούμε στον θάνατο του Μελά, του Κώττα και τόσων άλλων καπεταναίων Μακεδονομάχων; Πως θα μιλήσουμε για την αρχαία Ηράκλεια, το Μοναστήρι, το Κρούσοβο, την Αχρίδα;\nΌτι και να συμφωνήσετε, ότι και να ψηφίσετε τα ελληνικά ονόματα στο νεκροταφείο του Μοναστηριού δεν σβήνονται. Κι αν θέλετε πείτε εσείς στα παιδιά ότι από σήμερα εκεί πάνω, πέρα από τα βόρεια σύνορά μας, ζουν οι Μακεδόνες και μιλάνε τη γλώσσα τη μακεδονική… Κιελάτε να το πείτε στα παιδιά της Θεσσαλονίκης, της Βέροιας, της Καστοριάς, της Δράμας, της Κοζάνης και των Σερρών, στα παιδιά της Μακεδονίας. Αφού το θέλετε και θα το ψηφίσετε και είστε και περήφανοι για αυτό πάτε να το πείτε εσείς. Γιατί εμείς ούτε μπορούμε, ούτε θέλουμε, ούτε θα το κάνουμε.\nΓιατί εγώ, που έρχομαι από τον ελληνικό βορρά, από την Μακεδονία, θα συνεχίσω να μιλάω για όλα αυτά. Θα συνεχίσω να μιλάω για τον Καπετάν Μπρούφα από τα Αηδόνια Γρεβενών και για τον πάππο μου τον Ηλία Γκιουλέκα, που σε νεαρή ηλικία ζώστηκε το ντουφέκι και κίνησε στον Αγώνα τον Μακεδονικό και μετά στα Βαλκανικά του '12-'13, τότε που μεγάλωνε η Ελλάδα.\nΝαι κυρίες και κύριοι. Εμείς θα συνεχίσουμε να μιλάμε γι’ αυτά, γιατί αισθανόμαστε βαρύ το συναισθηματικό φορτίο που κουβαλάμε. Τα πάντα και στη ζωή και στην πολιτική δεν είναι μόνο ψυχροί υπολογισμοί. Και η Ελλάδα δεν φτιάχθηκε μόνο με συλλογισμούς, με υπολογισμούς ή με εντολές από τους μεγάλους. Φτιάχθηκε με το όνειρο, με όραμα, με θυσίες, με αγώνες.\nΤώρα έφτασε η ώρα της αλήθειας. Κανείς δεν μπορεί να κρύβεται πίσω από δικαιολογίες, προφάσεις και προσχήματα. Όλοι κρινόμαστε. Και όλοι θα δώσουμε λόγο. Λόγο στον ελληνικό λαό, λόγο στην ίδια την Ιστορία".


Από πού πήραν τα ονόματά τους οι περιοχές Πετράλωνα, Χαλάνδρι, Θησείο και Πατήσια; ...\nΤο Θησείο πήρε το όνομα του από ένα λάθος. Στην περιοχή και συγκεκριμένα στον λόφο της αρχαίας αγοράς βρίσκεται ο ναός του Ηφαίστου, ο οποίος έχει ανάγλυφες παραστάσεις στις μετώπες του. Η αρχική ερμηνεία ήταν πως στις μετώπες αναπαρίσταντο άθλοι του Θησέα και έτσι η περιοχή συσχετίστηκε με τον μυθικό ήρωα και πήρε το όνομά του. Αργότερα, οι έρευνες των αρχαιολόγων απέδειξαν πως η ερμηνεία ήταν λάθος, αλλά το όνομα διατηρήθηκε.\nΤο Χαλάνδρι ήταν μια εύφορη περιοχή με μεγάλες καλλιεργήσιμες εκτάσεις. Γι’ αυτό παλιότερα η ευρύτερη περιοχή ονομαζόταν «Δήμος Φλύας» από το ρήμα φλεί, που σημαίνει ευδοκιμώ. Την περίοδο της Τουρκοκρατίας το μεγαλύτερο μέρος των εκτάσεων, κυρίως κοντά στη ρεματιά, πέρασε στα χέρια ενός τσιφλικά, ο οποίος λεγόταν Χαλάς. Έτσι η περιοχή ονομάστηκε Χαλάνδρι....\nΠώς είναι σήμερα το σπίτι που γυρίστηκε 'Η Αλίκη στο ναυτικό' Διαβάστηκε 6'' πριν\nJohn Cale: o εγκέφαλος των Velvet Underground Διαβάστηκε 9'' πριν\nΜια πρώτη γεύση από νέα τραγούδια για το 2021 Διαβάστηκε 13'' πριν\nΤο φως και τα τραγούδια φτιάχνουν μια λίστα Διαβάστηκε 19'' πριν


Ιδέες απασχόλησης των παιδιών στις διακοπές | Superdad\nΙδεες/Μας αρεσαν/ / 26.07.2017\nΙδέες απασχόλησης των παιδιών στις διακοπές\nΤα σχολεία κλείνουν και τα παιδιά μένουν στο σπίτι. Πολύς χρόνος ελεύθερος. Αρκετοί γονείς βρίσκονται μπροστά σε δίλημμα «τι να κάνουν τώρα με τα παιδιά τους;».\nΚάποιοι καταφεύγουν στα καλοκαιρινά σχολεία, είτε σαν λύση ανάγκης όταν αυτοί εργάζονται, είτε γιατί πιστεύουν ότι είναι καλύτερο για τα παιδιά τους να έχουν μια απασχόληση, ένα πρόγραμμα, παρά να είναι στο σπίτι και να μην ξέρουν τι να κάνουν.\nΣίγουρα τα καλοκαιρινά σχολεία μπορούν να είναι μια επιλογή για την καλοκαιρινή απασχόληση των παιδιών μας. Εάν ναι, τότε ας αποταθούμε σε σχολεία που να είναι ποιοτικά και να παρέχουν:\n• Πρόγραμμα ποικίλο και προσαρμοσμένο στις ηλικίες και ανάγκες των παιδιών\n• Δυνατότητες ανάπτυξης δεξιοτήτων και καλλιέργειας συμπεριφορών και στάσεων που να βοηθούν στην ενδυνάμωση του παιδιού ως μια προσωπικότητα και ευκαιρίες κοινωνικοποίησης\n• Ανάπτυξη της δημιουργικότητας\n• Χαλάρωση και διασκέδαση\nΤα παιδιά όπως και οι ενήλικες έχουν ανάγκη από χαλάρωση και διασκέδαση. Εάν τα παιδιά μένουν στο σπίτι ή στους παππούδες ας προσέξουμε να μην περνούν όλο το χρόνο τους μπροστά στη τηλεόραση, τα ηλεκτρονικά παιχνίδια ή τον ηλεκτρονικό υπολογιστή.\nΜπορούμε να φροντίσουμε να εμπλουτίσουμε το καθημερινό τους πρόγραμμα με διαφορετικές και ποικίλες δραστηριότητες που θα τα απασχολήσουν δημιουργικά και θα αποφύγουμε το γνωστό φαινόμενο «της βαριεμάρας και της ιδιοτροπίας».\nΕισηγήσεις για δραστηριότητες\nΚάποιες εισηγήσεις για δραστηριότητες τις οποίες μπορείτε να χρησιμοποιήσετε, ανάλογα με την ηλικία του παιδιού και μπορούν να βοηθήσουν είναι:\n• Να φτιάξουμε μια καλοκαιρινή γωνιά σε ένα κοινόχρηστο δωμάτιο, τοποθετώντας ένα μικρό αντίσκηνο, ένα μικρό πλαστικό τραπέζι και καρέκλες.\n• Να τους αγοράσουμε καινούργια χρώματα, νερομπογιές, μεγάλα χρωματιστά χαρτόνια. Να αγοράσουμε μια ποδιά του ζωγράφου.\n• Να τους δώσουμε παιχνίδια που καλλιεργούν την δημιουργικότητα και απαιτούν τη χρήση της φαντασίας.\n• Να τους δώσουμε κούκλες, αυτοκινητάκια\n• Να τους αγοράσουμε καινούργια παραμύθια ή βιβλία\n• Να προσκαλέσουμε κάποιο φίλο ή φίλη\n• Να τους αναθέσουμε κάποιες ευθύνες σχετικά με τις δουλειές του σπιτιού, ανάλογα με την ηλικία.\n• Να τους δώσουμε την ευκαιρία να παίξουν με το νερό, την άμμο ή το χώμα εάν έχουμε αυλή.\nΤώρα που τα παιδιά μας δεν έχουν μαθήματα και είμαστε όλοι πιο χαλαροί, είναι ευκαιρία να κάνουμε πράγματα μαζί. Να περπατήσουμε, να κάνουμε ποδήλατο, να κολυμπήσουμε, να πάμε σινεμά, να φτιάξουμε ένα φαγητό ή γλυκό, να διαβάσουμε ένα βιβλίο, να ακούσουμε μουσική.\nΚάποιοι γονείς πιστεύουν ότι το καλοκαίρι είναι ευκαιρία και για λίγο διάβασμα, ιδιαίτερα εάν το παιδί έχει κάποιες δυσκολίες. Το καλοκαίρι είναι ευκαιρία για χαλάρωση και για να ξεφύγουμε από τη ρουτίνα. Είναι ευκαιρία για να ακούσουμε τα παιδιά μας και να τους μιλήσουμε για να μπορέσουν και αυτά να μας ακούσουν και να μας μιλήσουν. Είναι ευκαιρία να κάνουμε τα παιδιά μας να νιώσουν καλά μαζί μας και να θέλουν να προσπαθήσουν.\nΤότε μπορούμε να τα βοηθήσουμε να δυναμώσουν και μαθησιακά μέσα από τρόπους διασκεδαστικούς και δημιουργικούς, που δεν θα τους θυμίζουν σχολικό πρόγραμμα.\nΤο άρθρο διαβάσαμε εδώ: paidiatros.com.\nβιωματικά παιχνίδιαδημιουργικό παιχνίδιδιακοπέςδιακοπές με παιδίδραστηριότητεςιδέες απασχόλησης


Χάρης Ρώμας: «Μπήκα σε καραντίνα μετά την επαφή με τον Πατούλη! Φοβήθηκα» | Znews\nΧάρης Ρώμας: «Μπήκα σε καραντίνα μετά την επαφή με τον Πατούλη! Φοβήθηκα»\nΟ ίδιος, μάλιστα αποκάλυψε πως μετά από χρόνια οι δυο τους συναντήθηκαν. Εκείνη είχε τρία παιδιά πια και ο Χάρης Ρώμας συγκινήθηκε όταν την είδε.\n«Θα έδινα και τη ζωή μου για τον έρωτα που ζω τώρα», εξομολογήθηκε έπειτα ο γνωστός ηθοποιός.\nΕλεονώρα Μελέτη: «Φέτος θα λέμε “Mega Καλημέρα” με ανθρώπους που γουστάρω με τη καρδιά μου» – Οι ευχές της Ελένης Μενεγάκη